MLDataScientist/Wikipedia-uzbek-2024-05-01 huggingface dataset:
Kevin Friesenbichler

Kevin Friesenbichler (; 1994-yil 6-mayda tugʻilgan) — avstriyalik professional futbolchi. RFS jamoasida hujumchi sifatida oʻynaydi.

Klublardagi faoliyati 
Weiz shahrida tugʻilgan Friesenbichler besh yoshida mahalliy SC Weiz jamoasiga qoʻshildi. 2008-yilda Avstriya giganti FK Austria Wienga oʻtdi. Bir yildan soʻng Admira Mödlingga qoʻshildi. 2010-yilda Germaniyaning „Bayern“i bilan shartnoma imzoladi. Oʻsha paytda 16 yoshli Friesenbichlerning transfer narxi 500 ming yevroga teng edi. Uch yil davomida klubning U19 jamoasida oʻynadi va 37 oʻyinda 27 gol urdi. 2013—2014-yilgi mavsumda zaxira jamoasida 22 oʻyinda 15 ta gol urdi, „Bayern“ turnir jadvalida birinchi oʻrinni egalladi.

2014-yilning 22-may kuni Friesenbichler Portugaliya chempioni „Benfica“ bilan toʻrt yillik shartnoma imzoladi. 2014-yilning 26-iyulida „Benfica B“ safidagi ilk golini „Jong Ajax II“ga qarshi oʻrtoqlik uchrashuvida (4:3) kiritdi.

2014-yilning 22-avgustida, „Benfica“da ikki oy ham oʻtmay, Friesenbichler Polshaning „Lechia Gdańsk“ jamoasiga bir mavsumlik shartnoma asosida ijaraga berildi.

2015-yilning 22-iyulida Friesenbichler Austria Wien klubiga bir mavsumga yana ijaraga berildi. Oradan roppa-rosa bir yil oʻtib, ijara yana bir mavsumga uzaytirildi. 2017-yilning 1-iyulida Avstriya klubi bilan doimiy shartnoma imzoladi.

2019-yilning 2-iyulida Friesenbichler VfL Osnabrückga ikki yillik shartnoma asosida qoʻshildi.

Xalqaro faoliyati 
2009-yil 14-avgustda Friesenbichler Avstriya U16 terma jamoasi safida Lixtenshteyn U16ga qarshi oʻyinda maydonga tushdi. Raqib ustidan 8:0 hisobida gʻalaba qozonishdi, oʻzi 2 ta gol urdi. 2013-yilning 18-noyabrida Vengriyaga qarshi oʻyinda (4:2 gʻalaba) 1 ta gol urdi.

Faoliyat statistikasi

Klubda

Terma jamoada

Manbalar 

Futbol assotsiatsiyasi hujumchilari
Yashayotgan insonlar
1994-yilda tugʻilganlar
Bahorobod (Luriston)

Bahorobod (, romanizatsiya qilinganda Bahārābād) — Eronning Luriston ustoni, Selseleh tuman okrugi tarkibidagi Firuzobod tumani, Firuzobod okrugiga qarashli qishloq. 2006-yilgi aholini roʻyxatga olish maʼlumotlariga koʻra, Bahorobod aholisi 52 nafarni tashkil qilib, ular 12 ta oiladan iborat.

Manbalar
Marin Aničić

Marin Aničić () (1989-yil 17-avgustda tugʻilgan) — Bosniyalik professional futbolchi, Bosniya Premyer-ligasining „Sarayevo“ klubida markaziy himoyachi sifatida oʻynaydi.

Aničić professional faoliyatini „Zrinjski Mostar“ jamoasida boshlagan, 2014-yilda „Astana“ klubiga oʻtgan. Besh yil oʻtgach, u Konyaspor jamoasiga koʻchib oʻtgan. 2022-yilda u Sarayevo jamoasi bilan shartnoma imzolagan.

Bosniya va Gersegovina terma jamoasining sobiq yoshlar terma jamoasida Aničić 2016-yilda oʻzining xalqaro miqyosdagi debyutini oʻtkazgan.

Klubdagi faoliyati

Ilk faoliyat yillari 
Aničić oʻzining tugʻilgan shahri „Zrinjski Mostar“ klubining yoshlar akademiyasida ilk futbol bilimlarini olgan. U 2007-yilning 28-noyabrida 18 yoshida „Slaviya“ga qarshi professional debyut oʻyinini oʻtkazgan. 2008-yil 2-aprelda u Orasje ustidan jamoasi bilan gʻalaba qozonib, oʻyinda oʻzining birinchi professional golini kiritgan.

Astana 
2014-yil fevralida Aničić Qozogʻistonning „Astana“ klubiga nomaʼlum toʻlov evaziga transfer qilingan. 15-mart kuni u jamoadagi rasmiy debyutini „Jetisu“ga qarshi oʻyinda oʻtkazgan, U klub bilan oʻzining birinchi kubogini 9-noyabr kuni qoʻlga kiritpft, oʻshanda ular oʻz tarixida birinchi marta liga chempioni boʻlishgan edi.

Aničić 2015/2016-yilgi mavsumda „Astana“ga UEFA Chempionlar Ligasidagi ilk tarixiy uchrashuvini oʻtkazishda yordam bergan. 2015-yil 15-sentyabrda u „Benfika“ ga qarshi bahsda debyut qilgan. Ikki oy oʻtgach, u turnirdagi birinchi golini xuddi shu raqib darvozasiga kiritgan va bu uning jamoadagi birinchi goli boʻlgan.

Aničić 2016-yilning 20-martida „Ordabasi“ga qarshi oʻyinda ligadagi ilk golini kiritgan. Avgust oyida u shartnomasini 2019-yil iyunigacha uzaytirgan. 2-oktyabr kuni u jamoa safidagi 100-oʻyinini oʻtkazgan.

U 2019-yilning 14-aprelida klub safidagi 200-uchrashuvida maydonga tushgan.

Konyaspor 
Avgust oyida Aničić Turkiyaning „Konyaspor“ jamoasi bilan ikki yillik shartnoma imzolagan. U klubdagi debyutini 18-avgust kuni Ankaragücüga qarshi oʻtkazgan. 2020-yil 25-iyul kuni u Konyaspor safidagi ilk golini Alanyaspor darvozasiga kiritgan.

2021-yil yanvar oyida u tizzasidan ogʻir jarohat olgan, unga oldingi xoch bogʻlami uzilishi tashxisi qoʻyilgan va kamida olti oyga safdan chiqgan. U 28-noyabr kuni jarohatdan oʻn oy oʻtib maydonga qaytgan.

Faoliyatining keyingi bosqichi 
2022-yil iyun oyida Aničić Sarayevo jamosiga koʻchib oʻtgan.

Xalqaro faoliyati 
Aničić bir necha yil davomida Bosniya va Gersegovinaning 21 yoshgacha boʻlgan terma jamoasi aʼzosi boʻlgan.

2015-yil avgust oyida u Belgiya va Andorraga qarshi UEFA Yevro-2016 saralash bosqichi uchun terma jamoadan birinchi chaqiruvni olgan. Ammo uLyuksemburg terma jmoasiga qarshi oʻrtoqlik oʻyinida debyut qilgan. Bu oʻyin 2016-yilning 25-martida oʻtkazilgan.

Faoliyat statistikasi

Klub

Xalqaro

Yutuqlari 
Zrinjski Mostar

 Bosniya Premyer-ligasi : 2008—2009
 Bosniya kubogi : 2007—2008

Astana

 Qozogʻiston Premyer-ligasi : 2014, 2015, 2016, 2017, 2018
 Qozogʻiston kubogi : 2016-yil
 Qozogʻiston Superkubogi : 2015, 2018, 2019

Manbalar 

Bosniya va Gersegovina futbolchilari
Yashayotgan insonlar
1989-yilda tugʻilganlar
Hólmbert Friðjónsson

Hólmbert Aron Friðjónsson (; 1993-yil 19-aprelda tugʻilgan) — islandiyalik professional futbolchi. Hozirda Germaniyaning „Holstein Kiel“ klubidan ijaraga oʻtgan holda Norvegiyaning „Lillestrøm SK“ klubida hujumchi sifatida oʻynaydi.

Klublardagi faoliyati 
2011-yilning iyul oyida Hólmbert Fram Reykjavíkga oʻtdi. Keflavikda tugʻilgan Hólmbert 2013-yilgi mavsumda ajoyib oʻyinchi sifatida paydo boʻldi va jamoada 10 goli urdi. Islandiya kubogida jamoa safida uchta gol urdi. Hólmbert Kubok finalida Framning birinchi golini urdi, asosiy vaqtda Stjarnan bilan 3:3 hisobida durang oʻynashdi. Penaltilar seriyasida seriyasida Friðjónsson gol urib, jamoasi bilan gʻalabani nishonladi.

Gollandiyada Herakles va Shotlandiyada Celtic bilan oʻtkazilgan sinovlardan soʻng Hólmbert Glazgow giganti bilan toʻrt yillik shartnoma imzoladi. Hólmbert Shotlandiya chempionatida oʻynagan jamoadoshlari Stiven Lennon va Alan Lowing bilan suhbatdan soʻng Shotlandiya klubiga qoʻshilish toʻgʻrisida qaror qabul qildi.

Hólmbert 2014-yil sentyabrida Daniya Superligasining „Brøndby“ klubiga ijara asosida qoʻshildi. Ijara davomida Hólmbert 11 ta oʻyinda maydonga tushib, bitta gol urdi. „Celtic“ga qaytganidan soʻng, 2015-yil 2-iyulda jamoani tark etdi. Oʻsha kuni 2,5 yillik shartnoma asosida KR Reykjavíkda oʻynash uchun Islandiyaga qaytib kelayotgani maʼlum boʻldi. 2016-yilning 1-avgustida Stjarnan bilan mavsumning qolgan qismi uchun ijara shartnomasini imzoladi.

2020-yil 5-oktyabrda Italiyaning „Brescia“ klubiga oʻtdi.

2021-yil iyun oyida Hólmbert 2. Bundesliga vakili Holstein Kielga qoʻshilishi eʼlon qilindi. Mavsumning birinchi yarmida jarohatlar tufayli atigi 82 daqiqa oʻynadi.

2022-yilning yanvarida Hólmbert yil oxirigacha ijara asosida Eliteserien klubi Lillestrøm SKga oʻtdi.

Xalqaro faoliyati 
Hólmbert Islandiya terma jamoasiga ilk chaqiruvini 2015-yilning 16-yanvarida Kanadaga qarshi oʻrtoqlik oʻyinida oldi. Debyut golini 2015-yilning 19-yanvarida Kanadaga qarshi 2-oʻrtoqlik uchrashuvida kiritgan.

Faoliyat statistikasi

Klub

Xalqaro gollari 

 Ballar va natijalar birinchi boʻlib Islandiyaning gollari roʻyxatini koʻrsatadi, ballar ustuni Hólmbertning har bir golidan keyin hisobni koʻrsatadi .

Manbalar 

Italiyadagi muhojir futbolchilar
Futbol assotsiatsiyasi hujumchilari
Yashayotgan insonlar
1993-yilda tugʻilganlar
Roman Procházka

Roman Procházka (; 1989-yil 14-martda Chexoslovakiyada tugʻilgan) — slovakiyalik futbolchi, Polshaning „Spartak“ (Trnava) klubi va Slovakiya terma jamoasi yarim himoyachisi.

Klublardagi faoliyati 
Roman Procházka oʻz shahrining „Spartak Trnava“ futbol klubi tarbiyalanuvchisi hisoblanadi. U 2007-yil 13-mayda (18 yoshida) „Eldus Močenok“ futbol klubiga qarshi oʻyinda Slovakiya chempionatida debyut qildi. 2012-yilda Roman Procházka Bolgariyaning „Levski Sofia“ jamoasiga oʻtdi. 11-avgust kuni „Chernomorets Burgas“ futbol klubiga qarshi oʻyinda u Bolgariya chempionatida debyut qildi. Mavsum oxirida Roman Procházka „Spartak Tranva“ futbol klubiga ijara asosida qaytdi. 2014-yilning yozida u yana „Levski Sofia“ futbol klubi safiga qoʻshildi. 2-avgust kuni poytaxtning „Lokomotiv“ jamoasiga qarshi kechgan bahsda Roman Procházka jamoadagi ilk golini urgan.

2018-yilning yozida Roman Procházka „Viktoria Plzeň“ futbol klubiga koʻchib oʻtdi. 20-iyul kuni poytaxtning „Dukla Praha“ futbol klubiga qarshi oʻyinda u Gambrinus Ligada debyut qildi. 4-avgust kuni „Sigma“ga qarshi bahsda Roman Procházka „Viktoria Plzeň“ futbol klubi safidagi birinchi golini urgan.

2015-yilning 18-iyunida Procházka „Levski Sofia“ futbol klubi bilan yana bir yillik shartnoma imzoladi va u 2016-yilgacha „Levski Sofia“ futbol klubi safida toʻp surgan. Iyul oyida futbolchi „Levski Sofia“ futbol klubi tomonidan „vitse-kapitan“ deb eʼlon qilingan. Unga „Levski Sofia“ futbol klubining 2015—2016-yilgi mavsumdagi „Botev Plovdiv“ futbol klubiga qarshi birinchi oʻyinida sardorlik bogʻichi berilgan. 2017-yilga kelib u ko‘plab gollar urib, „Levski Sofia“ futbol klubining asosiy o‘yinchilaridan biriga aylangan. Hamda, u koʻplab gollarga assistentlik qilib, 21-asrning ikkinchi oʻn yilligida muxlislar tomonidan eng sevimli oʻyinchi deya eʼtirof etilgan. 2017-yil 1-oktabr kuni Procházka „Cherno More Varna“ futbol klubi ustidan 1:0 hisobida g‘alaba qozongan. Bu oʻyindan soʻng, futbolchi „Levski Sofia“ jamoasi safida oliy divizionda eng ko‘p o‘yin o‘tkazgan xorijlik futbolchiga aylangan. Procházka 2015-yilning 30-noyabrida „Levski Sofia“ futbol klubi bilan amaldagi shartnomasini yana ikki yarim yilga uzaytirgan. Shu tariqa futbolchi 2018-yilning 31-dekabriga qadar klubda qolgan.

Xalqaro faoliyati 
2011-yil 10-avgustda Avstriya terma jamoasiga qarshi oʻrtoqlik oʻyinida ikkinchi boʻlimda Juray Kutska oʻrniga maydonga tushgan Roman Procházka Slovakiya terma jamoasida debyut qilgan.

Statistika

Manbalar 

Yashayotgan insonlar
1989-yilda tugʻilganlar
14-martda tugʻilganlar
Hulan (Eron)

Hulan (, romanizatsiya qilinganda Hūlān) — Eronning Kermanshah ustoni, Kermonshoh tumani markazi tarkibidagi Qarah Su okrugiga qarashli qishloq. 2006-yilgi aholini roʻyxatga olish maʼlumotlariga koʻra, Hulan aholisi 137 nafarni tashkil qilib, ular 31 ta oiladan iborat boʻlgan.

Manbalar
Clemens Fritz

Clemens Fritz (; 1980-yil 7-dekabrda tugʻilgan) — sobiq professional futbolchi, oʻng qanot himoyachisi va yarim himoyachi sifatida oʻynagan. „Werder“dagi 11 yillik faoliyati bilan tanilgan.

Faoliyatini „FC Rot-Weiß Erfurt“ va „Karlsruher SC“ klublarida boshlagan. 2003-yilda „Bayer“ga qoʻshilgan. Bundesliga klubida uch mavsum davomida kam oʻynadi. 2006-yilda „Werder“ga oʻtdi va jamoa bilan DFB-Pokal gʻolibi boʻldi. Barcha musobaqalarda Fritz Bremen safida 300 dan ortiq oʻyin oʻtkazgan.

2006-yildan 2008-yilgacha Germaniya terma jamoasidagi ikki yillik faoliyati davomida 22 oʻyin oʻtkazib, ikkita gol urgan. Jamoa bilan UEFA Yevro-2008da ikkinchi oʻrinni egallagan

2016—2017-yilgi mavsum oxirida faoliyatini yakunlashini eʼlon qildi.

Klublardagi faoliyati

FC Rot-Weiß Erfurt 
Erfurtda tugʻilgan Fritz futbolchilik faoliyatini Regionalliga ligada ona shahrining FC Rot-Weiß Erfurt klubida boshlagan.

Karlsruher SC 
2001-yilning yozida 2. Bundesliga klubi Karlsruher SC ga qoʻshildi. 32 oʻyinda beshta gol urdi. 2003-yilda Bayer Leverkusen bilan shartnoma imzoladi.

Bayer Leverkusen 
Fritz 2003—2004-yilgi mavsumning ikkinchi yarmida zaxira jamoasida oʻz imkoniyatlarini koʻrsatganidan soʻng Leverkusenning asosiy jamoasiga qoʻshildi. Fritz oʻsha mavsumda Leverkusen safida 14 ta oʻyin oʻtkazdi, jamoa UEFA Chempionlar Ligasi yoʻllanmasini qoʻlga kiritdi.

Werder Bremen 
2006-yilda Fritz „Werder“ga tekinga oʻtib, uch yillik shartnoma imzoladi. 2016-yilning 14-yanvarida 2015—2016-yilgi mavsum oxirida faoliyatini yakunlashini eʼlon qildi, lekin 2016-yil 28-aprelda yangi bir yillik shartnoma imzoladi.

2017-yilning 4-martida „Darmshtadt 98“ga qarshi oʻyinda toʻpigʻidan jarohat oldi va operatsiya qilindi. 2017-yilning 8-may kuni futbolchilik faoliyatini yakunlaganini eʼlon qildi.

Xalqaro faoliyati 
Germaniya U18 va U21 jamoalarida oʻynagan Fritz 2006-yil 7-oktyabrda Rostockdagi Ostseestadionda Gruziyaga qarshi oʻrtoqlik oʻyinida (2:0) kattalar jamoasi safida debyut qildi.

Keyingi yilning 2-iyunida terma jamoadagi birinchi golini San-Marinoga qarshi (6:0) urdi.

Fritz 2008-yilda Avstriya va Shveysariyada boʻlib oʻtadigan Yevropa chempionati uchun 23 kishilik tarkibga kiritilgan. Umumiy oltita oʻyinning dastlabki toʻrttasida oʻynadi.

Faoliyat statistikasi

Klub

Xalqaro 

 Ballar va natijalar birinchi navbatda Germaniyaning gollari roʻyxatini koʻrsatadi, ballar ustuni har bir Fritz golidan keyin ochkoni koʻrsatadi.

Yutuqlari 
Werder Bremen

 Bundesliga ikkinchi oʻyinchisi: 2007—2008
 DFL-Ligapokal: 2006-yil
 DFB-Pokal: 2008—2009 ; ikkinchi oʻrin 2009—2010
 UEFA kubogi : 2008-09-yilgi ikkinchi oʻrin sohibi

Germaniya U16

 16 yoshgacha boʻlganlar oʻrtasidagi Yevropa chempionati uchinchi oʻrin: 1997-yil

 Futbol boʻyicha UEFA Yevropa chempionatining ikkinchi oʻrin sohibi: 2008-yil

Manbalar 

Germaniyalik futbolchilar
UEFA Yevro 2008 oʻyinchilari
1980-yilda tugʻilganlar
Yashayotgan insonlar
Nanas (Eron)

Nanas (, romanizatsiya qilinganda Nānās) — Eronning Gʻarbiy Ozarbayjon ustoni, Urmiya tumani markazida joylashgan Dul okrugiga qarashli qishloq. 2006-yilgi aholini roʻyxatga olish maʼlumotlariga koʻra, Nanas aholisi 500 nafarni tashkil qilib, ular 105 ta oiladan iborat boʻlgan.

Manbalar
Michael Chaput

Michael Chaput () (1992-yil 9-aprelda tugʻilgan) — kanadalik professional xokkeychi. Michael Chaput hozirda Kontinental Xokkey Ligasi (KHL)ning „Barys Astana“ xokkey klubi bilan oʻynaydi. Michael Chaput „Philadelphia Flyers“ xokkey klubi tomonidan 2010-yilgi NHL kirish loyihasining 3-raundida (umumiy 89-oʻrin) tanlangan.

Oʻyin faoliyati 
Yoshligida Chaput 2004-yilda Quebecdagi Xalqaro Pee-Wee xokkey turnirida Deux-Rivesning kichik xokkey jamoasi bilan oʻynadi.

Michael Chaput toʻrt mavsum (2008—2012) oʻsmirlar xokkeyida Quebecning asosiy oʻsmirlar xokkey ligasida (QMJHL) „Lewiston Maineiacs“ va „Shawinigan Cataractes“ xokkey klubi jamoalarida oʻynadi. Bu klublarda u 77 gol va 187 ochko, 110 ta golga assistentlik qildi hamda 232 ta penalti ishlab oldi. Michael Chaput 2012-yilgi Memorial kubogining eng qimmat xokkeychisi sifatida Stafford Smythe Memorial Trophy bilan taqdirlangan edi. 

2011-yilning 28-fevralida „Philadelphia Flyers“ xokkey klubi Chaputni Tom Sestito evaziga (Greg Moore bilan birga) „Columbus Blue Jackets“ xokkey klubiga almashdi va 2012-yil 28-aprelda „Blue Jackets“ xokkey klubi Chaput bilan uch yillik shartnomasi imzoladi.

2018-yil 24-iyun kuni cheklangan erkin agent sifatida „Canucks“ klubi Michael Chaputni Tanner Kero evaziga „Chicago Blackhawks“ xokkey klubiga almashtirdi.

2018-yil 1-iyulda Chaput „Montreal Canadiens“ xokey klubi bilan ikki yillik ikki tomonlama shartnoma imzoladi. Michael Chaput 2018—2019-yilgi mavsumni Amerika Xokkey Ligasi filiali „Laval Rocket“ xokkey klubi bilan boshladi, ammo AHLda 18 oʻyinida 10 ochko toʻplaganidan soʻng 2018-yil 20-noyabrda asosiy klubiga chaqirildi. Chaput toʻrtinchi oʻrindagi tanlov asosida „Canadiens“ tarkibiga kirdi va 32 ta oʻyinda 5 ta golli uzatmani amalga oshirdi. 2019-yil 25-fevralda Michael Chaput „Canadiens“ xokkey klubi tomonidan Jordan Weal evaziga „Arizona Coyotes“ xokkey klubiga sotildi.

2021-yil 29-iyulda Chaput „Pittsburg Penguins“ xokkey klubi bilan bir yillik ikki tomonlama shartnoma imzoladi.

Shimoliy Amerikadagi 10 ta mavsumdan soʻng, Michael Chaput erkin agent sifatida xorijdagi birinchi shartnomasini 2022-yil 25-sentyabrda Qozogʻistonda joylashgan KHLning „Barys Astana“ xokkey klubi bilan bir yillik shartnomaga rozi boʻldi.

Karyera statistikasi

Manbalar 

Yashayotgan insonlar
1992-yilda tugʻilganlar
Talandasht

Talandasht (, romanizatsiya qilinganda Tālāndasht) — Eronning Kermanshah ustoni, Kermanshah tuman okrugi tarkibidagi Firuzobod tumani, Sar Firuzobod okrugiga qarashli qishloq. 2006-yilgi aholini roʻyxatga olish maʼlumotlariga koʻra, Talandasht aholisi 100 nafarni tashkil qilib, ular 19 ta oiladan iborat boʻlgan.

Manbalar
Avstraliya — Daniya munosabatlari

Avstraliya va Daniya oʻrtasida hozirgi va tarixiy aloqalar mavjud. Avstraliyaning Kopengagenda elchixonasi, Daniyaning Kanberrada elchixonasi bor.

Tarixi 
1890-yillarda Avstraliya va Daniya oʻrtasida savdo-sotiq boʻlmagan, shuning uchun 1920-yillarda Avstraliyadagi Daniyaliklar Daniyadan Tuborg, Junket va Hirshsprung sigaretlari kabi mahsulotlarni import qilish uchun Daniya-Avstraliya Savdo Palatasini tuzganlar. 1952-yil 1-mayda Kanberrada vizalar toʻgʻrisidagi shartnoma imzolandi.

1980-yillarda, Uffe Ellemann-Jensenning Avstraliyaga tashrifidan soʻng, Avstraliya va Daniya oʻrtasidagi munosabatlar iliq va doʻstona deb taʼriflangan.

2010-yilda ikkala davlat Avstraliyadan Daniyaga 6100 tonna geksaxlorbenzol chiqindilarini joʻnatish boʻyicha kelishuvga erishdi. Greenpeace Avstraliyadan geksaxlorbenzolning joʻnatilishiga qarshiligini koʻrsatish uchun Avstraliya atrof-muhit vazirligi oldida norozilik bildirdi. 2010-yil 23-dekabrda Daniya Atrof-muhit vaziri Karen Elleman bosim tufayli shartnomani bekor qildi.

2019-yildan boshlab Daniyaning Avstraliyadagi elchisi Tom Norring hisoblanadi.

Savdo aloqalari 

2008-yilda Avstraliya va Daniya oʻrtasidagi savdo aylanmasi 1,19 milliard dollarni tashkil etdi. 2009-yilda Daniyaning Avstraliyaga eksporti 4,8 milliard Daniya kronasi va Avstraliya eksporti 697 million Daniya kronasini tashkil etdi. 2008-yilda Daniyaning Avstraliyaga investitsiyalari 6,6 milliard DKKni tashkil etdi.

Migratsiya 
Ikkinchi jahon urushidan keyin 8000 daniyalik Avstraliyaga koʻchib oʻtgan. 50 000 dan ortiq avstraliyaliklar Daniyadan kelib chiqqanmiz deb daʼvo qiladilar.

Oliy darajadagi tashriflar 
1987-yil 1-fevralda Daniya qirolichasi Margrethe II Avstraliyaga tashrif buyurdi. 2009-yil dekabr oyida Birlashgan Millatlar Tashkilotining 2009-yilgi iqlim oʻzgarishi boʻyicha konferensiyasi paytida Avstraliya Bosh vaziri Kevin Rudd Daniyaga tashrif buyurdi. 2010-yil 17-avgustda Daniya malikasi Mary oʻzining Avstraliya tarkibida boʻlgan Tasmaniyaga tashrif buyurdi. Malika Mary, valiahd shahzoda Frederik bilan turmush qurganligi sababli Daniya fuqarosi boʻlsa ham, Avstraliyaning Tasmaniya shtatida tugʻilib oʻsgan. Ikki mamlakat oʻrtasidagi aloqa oʻz fuqarolarining ikki tomonlama munosabatdagi manfaatlariga, xususan, Daniya-Avstraliya munosabatlari va Daniya qirolligi haqidagi Avstraliya ommaviy axborot vositalarida eng koʻp qayd etilgan. Daniya qirollik ishlari haqidagi yangiliklar Avstraliyada keng tarqalgan.

Shartnomalar 
Ikki davlat oʻrtasida ekstraditsiya, savdo, soliq, ijtimoiy taʼminot, mudofaa va boshqa masalalarni oʻz ichiga olgan qator Avstraliya-Daniya ikki tomonlama shartnomalar kelishib olingan.

Manbalar 

Daniyaning ikki tomonlama aloqalari
Avstraliyaning ikki tomonlama aloqalari
Daniyaning tashqi siyosati
Avstraliyaning tashqi siyosati
Xalqaro munosabatlar
Friedhelm Funkel

Fridhelm Funkel (; 1953-yil 10-dekabrda tugʻilgan) — nemis futbol murabbiyi va sobiq futbolchisi, oxirgi marta 1. FC Kölnni boshqargan.

Murabbiylik faoliyati

Ilk faoliyati 
Funkel 1996-yil 13-maydan 2000-yil 24-martgacha „Duisburg“ni boshqargan. 56 gʻalaba, 47 durang va 59 magʻlubiyat qayd etgan.

2000-yil 19-sentabrdan 2001-yil 1-dekabrgacha Hansa Rostockni boshqargan. 13 gʻalaba, 10 durang va 22 magʻlubiyat qayd etgan.

2002-yil 14-fevraldan 2003-yil 30-oktyabrgacha 1. FK Kölnni boshqargan. 29 gʻalaba, 15 durang va 19 magʻlubiyat qayd etgan.

Eintracht Frankfurt 
Funkel 2004-yildan 2009-yilgacha Frankfurtning „Eintracht“ klubini boshqargan. 2009-yil 1-iyulda klubdagi faoliyatini tugatgan. Birinchi mavsumidayoq klubni Bundesligaga olib chiqdi.

Funkel beshta toʻliq mavsum bilan „Eintracht“da eng uzoq muddat ishlaganlik boʻyicha rekordchi hisoblanadi. 70 gʻalaba, 50 durang va 74 magʻlubiyat qayd etgan.

Hertha BSC 
2009-yil 3-oktyabrda Hertha BSC Lucien Favreni ishdan boʻshatganidan keyin Funkelni yangi bosh murabbiy sifatida eʼlon qildi. Shogirtlari umumiy 7 gʻalaba, 10 durang va 16 magʻlubiyat qayd etdi.

VfL Bochum 
2010-yil 22-mayda VfL Bochumning yangi murabbiyi etib tayinlandi. Birinchi oʻyini Germaniya kubogining birinchi bosqichida „Kickers Offenbach“ga (3:0, magʻlubiyat) qarshi boʻldi. 2011-yil 14-sentyabrda ishdan boʻshatildi. Klubda 21 gʻalaba, 8 durang va 16 magʻlubiyat qayd etgan.

Alemannia Aachen 
2011-yil 20-sentyabrda Funkel Alemannia Aachen klubining murabbiyi lavozimini egalladi. Funkel 2012-yilning 1-aprelida, ketma-ket beshta magʻlubiyatdan keyin ishdan boʻshatildi.

TSV 1860 Munich 
2013-yil 7-sentyabrda 1860 Munichning yangi murabbiyi etib tayinlandi. Bosh murabbiyligidagi birinchi oʻyini 2013-yil 13-sentyabrda VfR Aalenga qarshi boʻldi, shogirtlari 0:0 hisobida durang oʻynashdi. 2014-yil 2-aprelda 1860 Munich Funkel mavsumdan keyin klubni tark etishini eʼlon qildi. Shunday boʻlsa-da, 6-aprel kuni 1860 Munich oʻz uyida Karlsruher SCga 3:0 hisobida magʻlub boʻlgach, Funkelni isteʼfoga chiqardi. 24 uchrashuvda yettita gʻalaba, sakkizta durang va toʻqqizta magʻlubiyat qayd etgan.

Fortuna Düsseldorf 
Funkel 2016-yilning 14-martida Fortuna Düsseldorfning yangi bosh murabbiyi etib tayinlandi. 2020-yilning 29-yanvarida soʻnggi sakkizta oʻyindan oltitasida shogirtlari magʻlubiyatga uchraganidan soʻng isteʼfoga chiqarildi.

1. FK Köln 
2021-yilning 11-aprelida 2020—2021-yilgi mavsumning qolgan qismi uchun 1. FK Köln bosh murabbiyi etib tayinlandi.

Shaxsiy hayoti 
Funkelning ikki farzandi bor. Wolfgang Funkelning akasi.

Faoliyat statistikasi

Murabbiylik natijalari

Yutuqlari

Futbolchi 
Bayer Uerdingen

 DFB-Pokal: 1984—1985

Manbalar 

Futbol yarim himoyachilari
Germaniyalik futbolchilar
Yashayotgan insonlar
1953-yilda tugʻilganlar
Tigran Barseghyan

Tigran Barseghyan () (1993-yil 22-sentyabrda tugʻilgan) — Armanistonlik professional futbolchi, Fortuna Ligasi vakili Slovan Bratislava va Armaniston terma jamoasida qanot himoyachisi sifatida oʻynaydi.

Klubdagi faoliyati 
Armaniston poytaxti Yerevanda tugʻilgan Barseghyan oʻzining ilk professional faoliyatini Armaniston Premyer-ligasining „Banants“, „Gandzasar Kapan“ va „Mika“ klublari safida oʻynashdan boshlagan. 2016-yil 30-avgustda u chet elga koʻchib oʻtgan va Armanistonlik boshqa futbolchi Ovannes Hambardzumyan oʻynayotgan Makedoniyaning FK Vardar jamoasi bilan shartnoma imzolagan.

FK Vardarda ikki yarim mavsum oʻtkazgandan soʻng, Makedoniyaning eng mashhur saytlaridan gol.mk va boshqa OAV tomonidan Makedoniya Birinchi Futbol Ligasida oʻynagayotgan eng yaxshi chet ellik oʻyinchilardan biri deb topilgan. Ammo u viza muammolari tufayli klubni tark etgan.

2020-yilning 24-yanvarida Qozogʻiston Premyer Ligasining „Astana“ klubi Barsegyan bilan ikki yillik shartnoma imzolaganini eʼlon qilingan.

2021-yilning 24-noyabrida Slovan Bratislava Barsegyan bilan shartnoma imzolaganini eʼlon qilingan.

Xalqaro faoliyati 
Barsegyan 2014-yilda Armaniston U21 terma jamoasidan chaqiruv olgan. 2016-yilda u kattalar terma jamoasida debyut qilgan. Tigran 2018/2019-yilgi UEFA Millatlar ligasida Armaniston terma jamoasi safida ishtirok etgan. Tigran Millatlar ligasi doirasida Lixtenshteynga qarshi oʻyinda Armaniston terma jamoasi safida gol urgan va uning jamoasi yakunda gʻalaba qozongan. Tigran Ruminiyaga qarshi kechgan bahsda raqib darvozasiga penaltidan gʻalaba toʻpini kiritgan.

Faoliyat statistikasi

Klub

Xalqaro

Yutuqlari 
Banants Yerevan

 Armaniston Premyer-ligasi 2-oʻrin sohibi: 2010—2011, 2011—2012
 Armaniston kubogi sohibi: 2009—2010, 2010—2011
 Armaniston Superkubogi sohibi : 2010—2011

Mika

 Armaniston kubogi sohibi: 2014—2015

Vardar

 Makedoniya Birinchi ligasi : 2016—2017

Slovan Bratislava

 Fortuna Liga : 2021—2022

Manbalar 

Futbol yarim himoyachilari
Armanistonlik futbolchilar
Yashayotgan insonlar
1993-yilda tugʻilganlar